CELEX: 32019D0301(01)
Language: el
Date: 2019-02-22 00:00:00
Title: Εκτελεστική απόφαση της Επιτροπής, της 22ας Φεβρουαρίου 2019, σχετικά με τη δημοσίευση στην Επίσημη Εφημερίδα της Ευρωπαϊκής Ένωσης αίτησης τροποποίησης των προδιαγραφών προϊόντος για ονομασία στον αμπελοοινικό τομέα όπως προβλέπεται στο άρθρο 105 του κανονισμού (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου [Contea di Sclafani (ΠΟΠ)]

1.3.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  C 76/3
               
            
         ΕΚΤΕΛΕΣΤΙΚΗ ΑΠΟΦΑΣΗ ΤΗΣ ΕΠΙΤΡΟΠΗΣ
         της 22ας Φεβρουαρίου 2019
         σχετικά με τη δημοσίευση στην Επίσημη Εφημερίδα της Ευρωπαϊκής Ένωσης αίτησης τροποποίησης των προδιαγραφών προϊόντος για ονομασία στον αμπελοοινικό τομέα όπως προβλέπεται στο άρθρο 105 του κανονισμού (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου
         [Contea di Sclafani (ΠΟΠ)]
         (2019/C 76/04)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1), και ιδίως το άρθρο 97 παράγραφος 3,
         Εκτιμώντας τα ακόλουθα:
         
                     (1)
                  
                  
                     Η Ιταλία υπέβαλε αίτηση τροποποίησης των προδιαγραφών της ονομασίας «Contea di Sclafani» σύμφωνα με το άρθρο 105 του κανονισμού (ΕΕ) αριθ. 1308/2013. Οι αλλαγές περιλαμβάνουν την αλλαγή της ονομασίας από «Contea di Sclafani» σε «Contea di Sclafani»/«Valledolmo - Contea di Sclafani».
                  
               
                     (2)
                  
                  
                     Η Επιτροπή εξέτασε την αίτηση και διαπίστωσε ότι πληρούνται οι προϋποθέσεις που προβλέπονται στα άρθρα 93 έως 96, στο άρθρο 97 παράγραφος 1 και στα άρθρα 100, 101 και 102 του κανονισμού (ΕΕ) αριθ. 1308/2013.
                  
               
                     (3)
                  
                  
                     Ως εκ τούτου, για να καταστεί δυνατή η υποβολή ενστάσεων σύμφωνα με το άρθρο 98 του κανονισμού (ΕΕ) αριθ. 1308/2013, θα πρέπει να δημοσιευθεί στην Επίσημη Εφημερίδα της Ευρωπαϊκής Ένωσης η αίτηση τροποποίησης των προδιαγραφών προϊόντος για την ονομασία «Contea di Sclafani»,
                  
               ΑΠΟΦΑΣΙΖΕΙ:
         
            Άρθρο μόνο
            Η αίτηση τροποποίησης των προδιαγραφών προϊόντος για την ονομασία «Contea di Sclafani» (ΠΟΠ), σύμφωνα με το άρθρο 105 του κανονισμού (ΕΕ) αριθ. 1308/2013, εμφαίνεται στο παράρτημα της παρούσας απόφασης.
            Σύμφωνα με το άρθρο 98 του κανονισμού (ΕΕ) αριθ. 1308/2013, η δημοσίευση της παρούσας απόφασης παρέχει το δικαίωμα ένστασης κατά της τροποποίησης των προδιαγραφών του προϊόντος, η οποία αναφέρεται στο πρώτο εδάφιο του παρόντος άρθρου, εντός δύο μηνών από την ημερομηνία δημοσίευσης της παρούσας απόφασης στην Επίσημη Εφημερίδα της Ευρωπαϊκής Ένωσης.
         
         
            Βρυξέλλες, 22 Φεβρουαρίου 2019.
            
               
                  Για την Επιτροπή
               
               Phil HOGAN
               
                  Μέλος της Επιτροπής
               
            
         
         
            (1)  ΕΕ L 347 της 20.12.2013, σ. 671.
      
      
         
            ΠΑΡΑΡΤΗΜΑ
            
               «CONTEA DI SCLAFANI»
            
            
               PDO-IT-A0775-AM04
            
            
               Ημερομηνία υποβολής της αίτησης: 21.12.2016
            
            ΑΙΤΗΣΗ ΓΙΑ ΤΡΟΠΟΠΟΙΗΣΗ ΤΩΝ ΠΡΟΔΙΑΓΡΑΦΩΝ ΤΟΥ ΠΡΟΪΟΝΤΟΣ
            1.   Κανόνες που διέπουν την τροποποίηση
            
            Άρθρο 105 του κανονισμού (ΕΕ) αριθ. 1308/2013 – Τροποποίηση μη ήσσονος σημασίας
            2.   Περιγραφή και αιτιολόγηση της τροποποίησης
            
            2.1.   Τροποποίηση της ονομασίας προέλευσης (α) και των προδιαγραφών προϊόντος/του ενιαίου εγγράφου (β)
            
            
                        α)
                     
                     
                        Τροποποίηση της ονομασίας: Στην υφιστάμενη ονομασία «Contea di Sclafani» προστίθεται αναφορά στην κοινότητα Valledolmo. Επομένως, η ονομασία μπορεί να αποδίδεται είτε ως «Contea di Sclafani» είτε ως «Valledolmo - Contea di Sclafani».
                        Τροποποιείται η ονομασία προέλευσης ώστε να δοθεί μεγαλύτερη έμφαση στον δεσμό με την περιοχή, δηλαδή την «οριοθετημένη γεωγραφική περιοχή», όπως προβλέπεται στη νομοθεσία της ΕΕ [άρθρο 93 παράγραφος 1 στοιχείο α) του κανονισμού (ΕΕ) αριθ. 1308/2013]. Εξάλλου, το όνομα Valledolmo αναφέρεται ήδη σε πολλά σημεία του άρθρου 9 των προδιαγραφών προϊόντος, που περιγράφει τον γεωγραφικό δεσμό. Η κοινότητα αυτή της επαρχίας του Palermo, βρίσκεται στο κέντρο της οριοθετημένης γεωγραφικής περιοχής και περιλαμβάνεται στους σύγχρονους χάρτες. Επομένως, η προσθήκη του ονόματος της κοινότητας καθιστά πιο εύκολο τον προσδιορισμό της ακριβούς τοποθεσίας της περιοχής παραγωγής.
                     
                  
                        β)
                     
                     
                        Ο κατάλογος εγκεκριμένων τύπων περιορίζεται από 21 σε 6 και διατηρούνται μόνον οι τύποι Bianco και Rosso και οι αντίστοιχες ενδείξεις τους, Vendemmia Tardiva (όψιμος συγκομιδή) και Riserva.
                        Η ελεγχόμενη ονομασία προέλευσης «Sicilia» (DOC (ΠΟΠ)) καλύπτει ευρύ φάσμα τοπικών ποικιλιών αμπέλου, μεταξύ των οποίων πολλές από εκείνες που προβλέπονται στις υπάρχουσες προδιαγραφές DOC (ΠΟΠ) «Contea di Sclafani» και, μολονότι παραδοσιακές, δεν μπορεί να θεωρηθεί ότι αποτελούν αποκλειστικότητα της πιο περιορισμένης περιοχής. Επομένως, σκοπός είναι η περαιτέρω προαγωγή της ιδιοτυπίας των εν λόγω οίνων DOC (ΠΟΠ), με τη διατήρηση μόνο των τύπων που παράγονται με τη χρήση ποικιλιών αμπέλου που αντιπροσωπεύουν καλύτερα τον δεσμό με την οριοθετημένη γεωγραφική περιοχή. Κατά συνέπεια, οι οίνοι αναφέρονται πλέον γενικά ως λευκοί ή ερυθροί οίνοι, ακόμη και στις περιπτώσεις στις οποίες παράγονται από γηγενείς ποικιλίες που αποτελούσαν ήδη μέρος του συνδυασμού ποικιλιών αμπέλου που χρησιμοποιούνται για λευκούς, ερυθρούς και μονοποικιλιακούς οίνους, ώστε να δοθεί μεγαλύτερη έμφαση στην ονομασία προέλευσης και στον δεσμό με το αμπελοτόπι στο οποίο παράγεται ο οίνος.
                     
                  2.2.   Άρθρο 2 των προδιαγραφών προϊόντος - συνδυασμός ποικιλιών αμπέλου
            
            Η αλλαγή αυτή αφορά το άρθρο 2 των προδιαγραφών προϊόντος και το τμήμα 7 του ενιαίου εγγράφου σχετικά με τις κύριες οινοποιητικές ποικιλίες σταφυλιών. Η αύξηση των ποσοστών γηγενών ποικιλιών σταφυλιού όπως η ποικιλία Catarratto για τους λευκούς οίνους και οι ποικιλίες Perricone και Nero d’Avola για τους ερυθρούς, που παράγονται ήδη ως μονοποικιλιακοί τύποι, καθιστά δυνατή τη βελτίωση του χαρακτήρα και της ποιότητας των σχετικών οίνων. Περιορίζεται ο συνδυασμός ποικιλιών αμπέλου για να διατηρηθούν μόνο οι τύποι οίνου που μπορούν να εκφράσουν την ιδιοτυπία των εν λόγω οίνων DOC (ΠΟΠ).
            
                        α)
                     
                     
                        Διαγράφονται από τον συνδυασμό ποικιλιών για τον λευκό οίνο οι ποικιλίες αμπέλου Insolia και Grecanico και προστίθεται η ένδειξη Riserva. Όσον αφορά τους λευκούς οίνους, μόνο η ποικιλία σταφυλιού Catarratto που πρέπει να αποτελεί τουλάχιστον το 95 % της βάσης επιτρέπεται ακόμη, καθώς αποτυπώνει καλύτερα από οποιαδήποτε άλλη ποικιλία την ιδιαίτερη καταλληλότητα της περιοχής.
                     
                  
                        β)
                     
                     
                        Τροποποιούνται τα ποσοστά που επισημαίνονται στις υφιστάμενες προδιαγραφές προϊόντος για τις ποικιλίες που περιέχονται στον συνδυασμό ποικιλιών αμπέλου για τον ερυθρό οίνο και προστίθεται η ένδειξη Vendemmia Tardiva. Στους ερυθρούς οίνους επιτρέπονται μόνον οι παραδοσιακές ποικιλίες σταφυλιού Perricone και Nero d’Avola, είτε μεμονωμένα είτε συνδυασμένες σε ποσοστά μεταξύ 0 και 100 %· δεν επιτρέπεται να προστεθούν άλλες ποικιλίες.
                     
                  
                        γ)
                     
                     
                        Άλλες ποικιλίες, ακόμη και αν επιτρέπονται στη Σικελία, δεν μπορούν να χρησιμοποιηθούν για την παραγωγή ούτε των λευκών ούτε των ερυθρών οίνων. Οι ποικιλίες που αναφέρονται ανωτέρω, οι οποίες καλλιεργούνται στους αμπελώνες όλων σχεδόν των τοπικών παραγωγών, χρησιμοποιούνται στη λοφώδη αυτή περιοχή για την παραγωγή οίνων με ιδιαίτερα και διακριτά οργανοληπτικά χαρακτηριστικά, τα οποία τους διακρίνουν από τους οίνους που παράγονται σε άλλα μέρη της περιοχής, όπως εξηγείται στην περιγραφή του γεωγραφικού δεσμού.
                     
                  
                        δ)
                     
                     
                        Αφαιρούνται ο ροζέ οίνος και οι μονοποικιλιακοί οίνοι που παράγονται από ποικιλίες που δεν περιλαμβάνονται πλέον.
                     
                  2.3.   Άρθρο 3 των προδιαγραφών προϊόντος - περιοχή παραγωγής
            
            Η αλλαγή αυτή αφορά το άρθρο 3 των προδιαγραφών προϊόντος και το τμήμα 6 του ενιαίου εγγράφου σχετικά με την οριοθετημένη περιοχή.
            Μόνο τυπικές αλλαγές στην περιγραφή της περιοχής παραγωγής, στο άρθρο 3 των προδιαγραφών προϊόντος, και διορθώνεται το όνομα της κοινότητας Montemaggiore (που προηγουμένως αναφερόταν εσφαλμένα ως Montemmagiore).
            2.4.   Άρθρο 4 των προδιαγραφών προϊόντος - πρότυπα αμπελοκαλλιέργειας
            
            Η αλλαγή αυτή αφορά μόνο τις προδιαγραφές προϊόντος και όχι το ενιαίο έγγραφο.
            
                        α)
                     
                     
                        Διαγράφεται η φράση «το αργότερο κατά την έναρξη της ωρίμασης», όσον αφορά το χρονικό διάστημα κατά το οποίο είναι δυνατή η έκτακτη άρδευση.
                        Διαγράφεται μία προφανής ανακολουθία καθώς η έκτακτη άρδευση είναι απαραίτητη κυρίως στο τέλος του καλοκαιριού, και συχνά μετά την ωρίμαση.
                     
                  
                        β)
                     
                     
                        Αφαιρούνται από τον πίνακα αποδόσεων οι τύποι που δεν περιλαμβάνονται πλέον και προστίθενται οι ενδείξεις «Vendemmia Tardiva» για τον ερυθρό οίνο και «Riserva» για τον λευκό οίνο.
                        Αυξάνεται ο ελάχιστος φυσικός κατ’ όγκον αλκοολικός τίτλος από 11 % σε 12 % για τον ερυθρό οίνο, και από 10,5 % σε 11,5 % για τον λευκό οίνο.
                        Προστίθενται στον ίδιο πίνακα οι ενδείξεις «Vendemmia Tardiva» για τον λευκό οίνο και «Riserva» για τον ερυθρό οίνο, που αμφότερες περιλαμβάνονταν στο άρθρο 5 των προηγούμενων προδιαγραφών προϊόντος.
                        Προκειμένου να εξασφαλιστεί καλύτερη εικόνα, οι παράμετροι ποιότητας (μέγιστη απόδοση σταφυλιών ανά εκτάριο και ελάχιστος φυσικός αλκοολικός τίτλος) περιλαμβάνονται σε ενιαίο πίνακα στο άρθρο 4 των προδιαγραφών προϊόντος, ενώ προηγουμένως απαριθμούνταν και στο άρθρο 5 αυτών.
                        Η αύξηση του ελάχιστου φυσικού αλκοολικού τίτλου των σταφυλιών (περιεκτικότητα σε σάκχαρα) αναμένεται ότι θα βελτιώσει την ποιότητα του αντίστοιχου οίνου και ότι θα ενισχύσει περαιτέρω την ιδιαιτερότητα των οίνων DOC (ΠΟΠ).
                     
                  2.5.   Άρθρο 5 των προδιαγραφών προϊόντος - πρότυπα οινοποίησης
            
            Η αλλαγή αυτή αφορά μόνο τις προδιαγραφές προϊόντος και όχι το ενιαίο έγγραφο.
            Έχουν γίνει τυπικές αλλαγές, όπως η προσθήκη προτύπων οινοποίησης για τους νέους τύπους οίνων και η αφαίρεση προτύπων για τύπους που δεν περιλαμβάνονται ούτε εμφανίζονται πλέον σε άλλα άρθρα των προδιαγραφών προϊόντος.
            Οι τροποποιήσεις αυτές είναι απαραίτητες προκειμένου να ευθυγραμμιστεί το άρθρο με τις διατάξεις των προηγούμενων άρθρων.
            (Παράγραφος 9) Οι διαδικασίες εμπλουτισμού δεν επιτρέπονται για τους τύπους Vendemmia Tardiva (Κατηγορία 1 - Οίνος) προκειμένου να αποτυπώνεται καλύτερα το επίπεδο ποιότητας των οίνων.
            2.6.   Άρθρο 6 των προδιαγραφών προϊόντος - χαρακτηριστικά κατά την κατανάλωση
            
            Η αλλαγή αυτή αφορά τις προδιαγραφές προϊόντος και το τμήμα 4 του ενιαίου εγγράφου όσον αφορά την περιγραφή των οίνων.
            
                        α)
                     
                     
                        Αφαιρούνται τύποι οίνου όπως εκείνοι που αναφέρονται σε ποικιλία σταφυλιού η οποία δεν περιλαμβάνεται πλέον και ορίζονται εκ νέου οι εναπομένοντες.
                        Αφαιρούνται τα χαρακτηριστικά τύπων οίνου που δεν περιλαμβάνονται πλέον, περιγράφονται εκείνα των νεοεισαχθέντων τύπων όπως ο Bianco Riserva και ο Rosso Vendemmia Tardiva και αναθεωρούνται τα χαρακτηριστικά των τύπων που περιλαμβάνονται ήδη, ώστε να διασφαλιστεί η ακριβέστερη περιγραφή των χημικών, των φυσικών και των οργανοληπτικών χαρακτηριστικών.
                     
                  
                        β)
                     
                     
                        Διαγράφεται η παράγραφος 3 του άρθρου σχετικά με την εξουσία του υπουργείου να εκδίδει απόφαση για την τροποποίηση της ολικής οξύτητας και του ελάχιστου στερεού υπολείμματος χωρίς σάκχαρα.
                        Στο πλαίσιο της τροποποίησης των προδιαγραφών προϊόντος διαγράφεται η τελευταία παράγραφος του άρθρου 6 των προδιαγραφών προϊόντος, καθώς δεν συμμορφώνεται πλέον με τις διατάξεις της ΕΕ σχετικά με τις τροποποιήσεις που απαιτούν αλλαγές στο ενιαίο έγγραφο.
                     
                  
                        γ)
                     
                     
                        Προστίθενται οι νότες ξύλου στα αρώματα που ενδεχομένως αποκτηθούν λόγω της αποθήκευσης των οίνων σε ξύλινους περιέκτες. Η προσθήκη αυτή είναι απαραίτητη καθώς οι παραγωγοί συχνά αποθηκεύουν και παλαιώνουν τον οίνο σε ξύλινους περιέκτες.
                     
                  2.7.   Άρθρο 7 των προδιαγραφών προϊόντος - επισήμανση
            
            Η αλλαγή αυτή αφορά μόνο τις προδιαγραφές προϊόντος και όχι το ενιαίο έγγραφο.
            Αντικαθίσταται στο σύνολό του το κείμενο του άρθρου των προδιαγραφών προϊόντος και αριθμούνται εκ νέου τα επόμενα άρθρα.
            Τα χαρακτηριστικά που σχετίζονται με την κατανάλωση για όλους τους τύπους που περιλαμβάνονται στις προδιαγραφές περιγράφονται πλέον όλα στο προηγούμενο άρθρο 6 των προδιαγραφών προϊόντος, ενώ οι κανόνες για την ονομασία και την παρουσίαση των προϊόντων περιγράφονται στο άρθρο 7 των προδιαγραφών προϊόντος.
            
                        α)
                     
                     
                        Συμπεριλαμβάνεται η δυνατότητα χρήσης επιπλέον τοπογραφικών ενδείξεων που αναφέρονται στον αμπελώνα.
                        Η αναφορά στην εκμετάλλευση γίνεται για τον καλύτερο χαρακτηρισμό του οίνου, με την αναφορά στην ετικέτα ότι ο οίνος προέρχεται αποκλειστικά από συγκεκριμένο αμπελώνα, σύμφωνα με το άρθρο 31 παράγραφος 10 του νόμου 238/2016 και το άρθρο 120 παράγραφος 1 στοιχείο ζ) του κανονισμού (ΕΕ) αριθ. 1308/2013.
                     
                  
                        β)
                     
                     
                        Η ονομασία «Sicilia», ως μεγαλύτερη γεωγραφική ενότητα, μπορεί να αναφέρεται στην επισήμανση και την παρουσίαση των οίνων DOC (ΠΟΠ) «Contea di Sclafani» ή «Valledolmo-Contea di Sclafani».
                        Η αναφορά του ονόματος της μεγαλύτερης γεωγραφικής ενότητας «Sicilia» καθιστά δυνατή την παροχή περισσότερων πληροφοριών στον καταναλωτή σχετικά με τη γεωγραφική τοποθεσία της εν λόγω DOC (ΠΟΠ), σύμφωνα με τον νόμο 238/2016 και το άρθρο 120 παράγραφος 1 στοιχείο ζ) του κανονισμού (ΕΕ) αριθ. 1308/2013.
                     
                  
                        γ)
                     
                     
                        Αφαιρούνται οι αναφορές σε τύπους που δεν περιλαμβάνονται πλέον και οι διατάξεις σχετικά με τα δοχεία που μπορούν να χρησιμοποιούνται.
                        Οι διατάξεις σχετικά με τα δοχεία που μπορούν να χρησιμοποιούνται περιέχονται πλέον στο άρθρο 8 των προδιαγραφών προϊόντος - συσκευασία.
                     
                  2.8.   Άρθρο 8 των προδιαγραφών προϊόντος - συσκευασία
            
            Η αλλαγή αυτή αφορά τις προδιαγραφές προϊόντος και το τμήμα 9 του ενιαίου εγγράφου σχετικά με τις άλλες ουσιώδεις προϋποθέσεις.
            Διευκρινίζεται ότι μπορούν να χρησιμοποιούνται μόνο γυάλινες φιάλες για όλες τις ποσότητες που επιτρέπονται από τις εθνικές νομοθεσίες και τη νομοθεσία της ΕΕ. Διευκρινίζεται επίσης ότι χρησιμοποιούνται μόνο κυλινδρικά πώματα από φελλό καθώς ο αφρώδης οίνος δεν περιλαμβάνεται πλέον στις προδιαγραφές· η χρήση κεφαλοφόρων πωμάτων επιτρέπεται μόνο για τους τύπους με την ένδειξη «Vendemmia Tardiva».
            Η ονομασία προσδιορίζει στην αγορά μόνο οίνους συσκευασμένους σε γυάλινες φιάλες οι οποίοι έχουν επιλεγεί με βάση τα υψηλής ποιότητας χαρακτηριστικά και τις τεχνικές παραμέτρους που περιέχονται στις προδιαγραφές προϊόντος.
            2.9.   Άρθρο 9 των προδιαγραφών προϊόντος - δεσμός με την περιοχή
            
            Η αλλαγή αυτή αφορά τις προδιαγραφές προϊόντος και το τμήμα 8 του ενιαίου εγγράφου σχετικά με την περιγραφή του δεσμού (των δεσμών).
            Το άρθρο 9 των προδιαγραφών προϊόντος επικαιροποιείται με αναφορά στη νέα ονομασία των οίνων DOC (ΠΟΠ) «Contea di Sclafani» ή «Valledolmo-Contea di Sclafani».
            Επιπλέον, στο πλαίσιο της περιγραφής του δεσμού με το γεωγραφικό περιβάλλον, απαλείφονται οι αναφορές σε τύπους ποικιλιών και κατηγορίες οίνων (αφρώδης οίνος και αφρώδης οίνος ποιότητας) στις παραγράφους Α) και Γ) του άρθρου 9, που δεν προβλέπονται στις νέες προδιαγραφές προϊόντος.
            Επομένως, περιλαμβάνονται οι εν λόγω τροποποιήσεις στις προδιαγραφές προϊόντος στο τμήμα 8 του ενιαίου εγγράφου σχετικά με την περιγραφή του δεσμού με το γεωγραφικό περιβάλλον.
            Η εν λόγω αλλαγή οφείλεται στην αλλαγή στην ονομασία της DOC (ΠΟΠ) με την προσθήκη του ονόματος της κοινότητας «Valledolmo» που βρίσκεται στο κέντρο της οριοθετημένης γεωγραφικής περιοχής.
            Επομένως, σκοπός της αλλαγής αυτής είναι η μεγαλύτερη ταύτιση της ονομασίας με την περιοχή και η ενίσχυση του δεσμού με το γεωγραφικό περιβάλλον παραγωγής του σχετικού οίνου.
            Επιπλέον, ως αποτέλεσμα της εξαίρεσης από τις προδιαγραφές προϊόντος ορισμένων τύπων και κατηγοριών προϊόντων, στο άρθρο 9 των προδιαγραφών προϊόντος περιγράφεται καλύτερα ο δεσμός με το γεωγραφικό περιβάλλον για τους υπόλοιπους τύπους οίνων, που παράγονται με σταφύλια από αμπέλους που είναι οι πλέον αντιπροσωπευτικές της περιοχής (Catarratto, Perricone και Nero d’Avola).
            Συγκεκριμένα, τονίζεται η αλληλεπίδραση μεταξύ φυσικών και ανθρωπογενών παραγόντων και των ποιοτικών και ειδικών χαρακτηριστικών των οίνων που αποδίδονται κατά κύριο λόγο στο γεωγραφικό περιβάλλον.
            ΕΝΙΑΙΟ ΕΓΓΡΑΦΟ
            1.   Ονομασία/-ες προς καταχώριση
            
            Contea di Sclafani
            Valledolmo-Contea di Sclafani
            2.   Τύπος γεωγραφικής ένδειξης
            
            ΠΟΠ – Προστατευόμενη Ονομασία Προέλευσης
            3.   Κατηγορίες αμπελοοινικών προϊόντων
            
            
                     
                        1.
                     
                     
                        Οίνος
                     
                  4.   Περιγραφή του οίνου (των οίνων)
            
            
               «Contea di Sclafani» ή «Valledolmo-Contea di Sclafani» Rosso
            
            Χρώμα: κόκκινο του ρουμπινιού ποικίλης έντασης, ενδεχομένως με ανταύγειες ιώδους·
            Άρωμα: λεπτό, χαρακτηριστικό, φρουτώδες/ενίοτε πικάντικο·
            Γεύση: ξηρή, αρμονική, με καλή δομή·
            Ελάχιστος ολικός κατ’ όγκο αλκοολικός τίτλος: 12 %·
            Ελάχιστο στερεό υπόλειμμα χωρίς σάκχαρα: 23 g/l.
            Οι αναλυτικές παράμετροι που δεν αναφέρονται στον παρακάτω πίνακα συμμορφώνονται με τα όρια που καθορίζονται στην εθνική νομοθεσία και τη νομοθεσία της ΕΕ.
            Γενικά αναλυτικά χαρακτηριστικά
            
                        Μέγιστος ολικός αλκοολικός τίτλος (σε % vol):
                     
                     
                         
                     
                  
                        Ελάχιστος αποκτημένος αλκοολικός τίτλος (σε % vol):
                     
                     
                         
                     
                  
                        Ελάχιστη ολική οξύτητα:
                     
                     
                        4,5  γραμμάρια ανά λίτρο, εκφραζόμενη σε τρυγικό οξύ
                     
                  
                        Μέγιστη πτητική οξύτητα (σε χιλιοστοϊσοδύναμα ανά λίτρο):
                     
                     
                         
                     
                  
                        Μέγιστος ολικός θειώδης ανυδρίτης (σε χιλιοστόγραμμα ανά λίτρο):
                     
                     
                         
                     
                  
               «Contea di Sclafani» ή «Valledolmo-Contea di Sclafani» Rosso Riserva
            
            Χρώμα: από βαθυκόκκινο του ρουμπινιού έως κόκκινο του κερασιού με την πρόοδο της παλαίωσης·
            Άρωμα: έντονο, φρουτώδες, ενίοτε πικάντικο·
            Γεύση: ξηρή, χαρακτηριστική, με καλή δομή·
            Ελάχιστος ολικός κατ’ όγκο αλκοολικός τίτλος: 12,5 %·
            Ελάχιστο στερεό υπόλειμμα χωρίς σάκχαρα: 24 g/l
            Οι αναλυτικές παράμετροι που δεν αναφέρονται στον παρακάτω πίνακα συμμορφώνονται με τα όρια που καθορίζονται στην εθνική νομοθεσία και τη νομοθεσία της ΕΕ.
            Γενικά αναλυτικά χαρακτηριστικά
            
                        Μέγιστος ολικός αλκοολικός τίτλος (σε % vol):
                     
                     
                         
                     
                  
                        Ελάχιστος αποκτημένος αλκοολικός τίτλος (σε % vol):
                     
                     
                         
                     
                  
                        Ελάχιστη ολική οξύτητα:
                     
                     
                        4,5  γραμμάρια ανά λίτρο, εκφραζόμενη σε τρυγικό οξύ
                     
                  
                        Μέγιστη πτητική οξύτητα (σε χιλιοστοϊσοδύναμα ανά λίτρο):
                     
                     
                         
                     
                  
                        Μέγιστος ολικός θειώδης ανυδρίτης (σε χιλιοστόγραμμα ανά λίτρο):
                     
                     
                         
                     
                  
               «Contea di Sclafani» ή «Valledolmo-Contea di Sclafani» Rosso Vendemmia Tardiva
            
            Χρώμα: από βαθυκόκκινο του ρουμπινιού έως κόκκινο του κερασιού με την πρόοδο της παλαίωσης·
            Άρωμα: χαρακτηριστικό, μεγάλης διάρκειας, λεπτό·
            Γεύση: από ξηρή έως γλυκιά, χαρακτηριστική, αρμονική·
            Ελάχιστος ολικός κατ’ όγκο αλκοολικός τίτλος: 13 %·
            Ελάχιστο στερεό υπόλειμμα χωρίς σάκχαρα: 28 g/l.
            Οι αναλυτικές παράμετροι που δεν αναφέρονται στον παρακάτω πίνακα συμμορφώνονται με τα όρια που καθορίζονται στην εθνική νομοθεσία και τη νομοθεσία της ΕΕ.
            Γενικά αναλυτικά χαρακτηριστικά
            
                        Μέγιστος ολικός αλκοολικός τίτλος (σε % vol):
                     
                     
                         
                     
                  
                        Ελάχιστος αποκτημένος αλκοολικός τίτλος (σε % vol):
                     
                     
                        11
                     
                  
                        Ελάχιστη ολική οξύτητα:
                     
                     
                        4 γραμμάρια ανά λίτρο, εκφραζόμενη σε τρυγικό οξύ
                     
                  
                        Μέγιστη πτητική οξύτητα (σε χιλιοστοϊσοδύναμα ανά λίτρο):
                     
                     
                         
                     
                  
                        Μέγιστος ολικός θειώδης ανυδρίτης (σε χιλιοστόγραμμα ανά λίτρο):
                     
                     
                         
                     
                  
               «Contea di Sclafani» ή «Valledolmo-Contea di Sclafani» Bianco
            
            Χρώμα: αχυροκίτρινο χρώμα ποικίλης έντασης, περιστασιακά με απαλές πράσινες ανταύγειες·
            Άρωμα: λεπτό, χαρακτηριστικό, μεγάλης διάρκειας·
            Γεύση: ξηρή, αρμονική, γεμάτη·
            Ελάχιστος ολικός κατ’ όγκο αλκοολικός τίτλος: 11,5 %·
            Ελάχιστο στερεό υπόλειμμα χωρίς σάκχαρα: 17 g/l.
            Οι αναλυτικές παράμετροι που δεν αναφέρονται στον παρακάτω πίνακα συμμορφώνονται με τα όρια που καθορίζονται στην εθνική νομοθεσία και τη νομοθεσία της ΕΕ.
            Γενικά αναλυτικά χαρακτηριστικά
            
                        Μέγιστος ολικός αλκοολικός τίτλος (σε % vol):
                     
                     
                         
                     
                  
                        Ελάχιστος αποκτημένος αλκοολικός τίτλος (σε % vol):
                     
                     
                         
                     
                  
                        Ελάχιστη ολική οξύτητα:
                     
                     
                        4,5  γραμμάρια ανά λίτρο, εκφραζόμενη σε τρυγικό οξύ
                     
                  
                        Μέγιστη πτητική οξύτητα (σε χιλιοστοϊσοδύναμα ανά λίτρο):
                     
                     
                         
                     
                  
                        Μέγιστος ολικός θειώδης ανυδρίτης (σε χιλιοστόγραμμα ανά λίτρο):
                     
                     
                         
                     
                  
               «Contea di Sclafani» ή «Valledolmo-Contea di Sclafani» Bianco Riserva
            
            Χρώμα: αχυροκίτρινο, ποικίλης έντασης, περιστασιακά με απαλές πράσινες ανταύγειες·
            Άρωμα: ευχάριστο, λεπτό, κομψό·
            Γεύση: αρμονική, χαρακτηριστική, γεμάτη·
            Ελάχιστος ολικός κατ’ όγκο αλκοολικός τίτλος: 12 %·
            Ελάχιστη ολική οξύτητα: 4,5 g/l·
            Ελάχιστο στερεό υπόλειμμα χωρίς σάκχαρα: 20 g/l.
            Οι αναλυτικές παράμετροι που δεν αναφέρονται στον παρακάτω πίνακα συμμορφώνονται με τα όρια που καθορίζονται στην εθνική νομοθεσία και τη νομοθεσία της ΕΕ.
            Γενικά αναλυτικά χαρακτηριστικά
            
                        Μέγιστος ολικός αλκοολικός τίτλος (σε % vol):
                     
                     
                         
                     
                  
                        Ελάχιστος αποκτημένος αλκοολικός τίτλος (σε % vol):
                     
                     
                         
                     
                  
                        Ελάχιστη ολική οξύτητα:
                     
                     
                        4,5  γραμμάρια ανά λίτρο, εκφραζόμενη σε τρυγικό οξύ
                     
                  
                        Μέγιστη πτητική οξύτητα (σε χιλιοστοϊσοδύναμα ανά λίτρο):
                     
                     
                         
                     
                  
                        Μέγιστος ολικός θειώδης ανυδρίτης (σε χιλιοστόγραμμα ανά λίτρο):
                     
                     
                         
                     
                  
               «Contea di Sclafani» ή «Valledolmo-Contea di Sclafani» Bianco Vendemmia Tardiva
            
            Χρώμα: από αχυροκίτρινο έως χρυσοκίτρινο·
            Άρωμα: χαρακτηριστικό, μεγάλης διάρκειας·
            Γεύση: από ξηρή έως γλυκιά, χαρακτηριστική, αρμονική·
            Ελάχιστος ολικός κατ’ όγκο αλκοολικός τίτλος: 13 %·
            Ελάχιστο στερεό υπόλειμμα χωρίς σάκχαρα: 26 g/l.
            Οι αναλυτικές παράμετροι που δεν αναφέρονται στον παρακάτω πίνακα συμμορφώνονται με τα όρια που καθορίζονται στην εθνική νομοθεσία και τη νομοθεσία της ΕΕ.
            Γενικά αναλυτικά χαρακτηριστικά
            
                        Μέγιστος ολικός αλκοολικός τίτλος (σε % vol):
                     
                     
                         
                     
                  
                        Ελάχιστος αποκτημένος αλκοολικός τίτλος (σε % vol):
                     
                     
                        11
                     
                  
                        Ελάχιστη ολική οξύτητα:
                     
                     
                        4 γραμμάρια ανά λίτρο, εκφραζόμενη σε τρυγικό οξύ
                     
                  
                        Μέγιστη πτητική οξύτητα (σε χιλιοστοϊσοδύναμα ανά λίτρο):
                     
                     
                         
                     
                  
                        Μέγιστος ολικός θειώδης ανυδρίτης (σε χιλιοστόγραμμα ανά λίτρο):
                     
                     
                         
                     
                  5.   Οινολογικές πρακτικές
            
            α.   
                  Ουσιώδεις οινολογικές πρακτικές
               
            
            β.   
                  Μέγιστες αποδόσεις
               
            
            
               «Contea di Sclafani» ή «Valledolmo-Contea di Sclafani» Rosso συμπεριλαμβανομένου του Riserva
            
            10 000 kg σταφυλιών ανά εκτάριο
            
               «Contea di Sclafani» ή «Valledolmo-Contea di Sclafani» Rosso συμπεριλαμβανομένου του Riserva
            
            70 εκατόλιτρα ανά εκτάριο
            
               «Contea di Sclafani» ή «Valledolmo-Contea di Sclafani» Bianco συμπεριλαμβανομένου του Riserva
            
            12 000 kg σταφυλιών ανά εκτάριο
            
               «Contea di Sclafani» ή «Valledolmo-Contea di Sclafani» Bianco συμπεριλαμβανομένου του Riserva
            
            84 εκατόλιτρα ανά εκτάριο
            
               «Contea di Sclafani» ή «Valledolmo-Contea di Sclafani» Rosso και Bianco Vendemmia Tardiva
            
            8 000 kg σταφυλιών ανά εκτάριο
            
               «Contea di Sclafani» ή «Valledolmo-Contea di Sclafani» Rosso και Bianco Vendemmia Tardiva
            
            48 εκατόλιτρα ανά εκτάριο
            6.   Οριοθετημένη περιοχή
            
            Η περιοχή παραγωγής βρίσκεται στην περιφέρεια της Σικελίας και περιλαμβάνει, στην επαρχία Palermo, το σύνολο του εδάφους των κοινοτήτων Valledolmo, Caltavuturo, Alia και Sclafani Bagni· μέρος του εδάφους των κοινοτήτων Petralia Sottana, Castellana Sicula, Castronovo di Sicilia, Cerda, Aliminusa, Montemaggiore Belsito και Polizzi Generosa· στην επαρχία Caltanissetta, το σύνολο του εδάφους των κοινοτήτων Vallelunga Pratameno και Villalba· και, στην επαρχία Agrigento, μέρος του εδάφους της κοινότητας Cammarata. Τα όρια της περιοχής αυτής είναι τα εξής:
            Ξεκινώντας από το 14 + 800 χιλιόμετρο της εθνικής οδού αριθ. 120, το όριο ακολουθεί την οδό αυτή έως το σταυροδρόμι Cerda - Aliminusa, όπου ενώνεται με την εθνική οδό αριθ. 7 στο 0 + 000 χιλιόμετρο, την οποία ακολουθεί έως το 17 + 750 χιλιόμετρο. Από εκεί ακολουθεί τα σύνορα της κοινότητας Alia προς τα δυτικά μέχρι το σημείο όπου διασταυρώνεται με τα σύνορα της κοινότητας Castronuovo di Sicilia, τα οποία ακολουθεί προς τα νοτιοδυτικά μέχρι το σημείο όπου διασταυρώνεται με την εθνική οδό αριθ. 189 στο 4 + 700 χιλιόμετρο. Το όριο ακολουθεί αυτή την εθνική οδό έως το 14 + 600 χιλιόμετρο όπου συνεχίζει προς νότια κατεύθυνση ακολουθώντας τον ποταμό Platani έως το σημείο όπου συναντάει την κοιλάδα Vallone Crasto Venturo την οποία ακολουθεί την κοιλάδα με νοτιοανατολική κατεύθυνση έως το σημείο όπου διασταυρώνεται με την εθνική οδό αριθ. 39 (πρώην ιδιωτική οδός Soria - Casalicchio) στο 5 + 900 χιλιόμετρο, την οποία ακολουθεί έως το 0 + 000 χιλιόμετρο, όπου διασταυρώνεται με την εθνική οδό αριθ. 25 (Tumarrano - Mussomeli), την οποία ακολουθεί με νότια κατεύθυνση για 9 χιλιόμετρα μέχρι το σημείο όπου συναντάει το όριο της κοινότητας Cammarata. Ακολουθεί τα σύνορα αυτά με ανατολική κατεύθυνση και στη συνέχεια συναντάει τα σύνορα της κοινότητας Villalba, κατά μήκος των οποίων συνεχίζει με ανατολική κατεύθυνση, έως τα σύνορα της κοινότητας Petralia Sottana· ακολουθώντας τα σύνορα αυτά προς ανατολική κατεύθυνση και στη συνέχεια βορειοανατολική, το όριο συναντάει την εθνική οδό αριθ. 72 (Ciolino) στο Portella dell’Inferno και συνεχίζει κατά μήκος αυτής για περίπου 2,7 χιλιόμετρα. Συνεχίζει με κατεύθυνση προς Βορρά και συναντάει το Portella del Morto όπου ενώνεται εκ νέου με τα σύνορα της κοινότητας Petralia Sottana με βόρεια κατεύθυνση έως το σημείο όπου συναντάει την κοιλάδα Vallone San Giorgio, την οποία ακολουθεί με βορειοδυτική κατεύθυνση έως το σημείο όπου συναντάει την εθνική οδό αριθ. 120 στο 48 + 200 χιλιόμετρο. Ακολουθεί την εθνική οδό αριθ. 120 έως το 48 + 400 χιλιόμετρο, όπου συναντάει τα σύνορα του Polizzi Generosa, κατά μήκος των οποίων συνεχίζει με βορειοδυτική κατεύθυνση έως τον ποταμό San Filippo· ακολουθώντας τον ποταμό αυτό και συνεχίζοντας σε βορειοδυτική κατεύθυνση, διασταυρώνεται με τα σύνορα της κοινότητας Caltavuturo. Ακολουθώντας τα σύνορα αυτά με βορειοδυτική κατεύθυνση, συναντάει τα σύνορα της κοινότητας Sclafani Bagni, κατά μήκος των οποίων συνεχίζει έως το σημείο όπου συναντάει τα σύνορα της κοινότητας Cerda· από εκεί συνεχίζει βορειοδυτικά και διασταυρώνεται με την εθνική οδό αριθ. 120 στο 14 + 800 χιλιόμετρο.
            7.   Κυριότερες οινοποιήσιμες ποικιλίες
            
            
                         
                     
                     
                        Catarratto bianco lucido B.
                     
                  
                         
                     
                     
                        Catarratto bianco comune B.
                     
                  
                         
                     
                     
                        Perricone N.
                     
                  
                         
                     
                     
                        Nero d’Avola N. συνώνυμο του: Calabrese N.
                     
                  8.   Περιγραφή του δεσμού (των δεσμών)
            
            
               «Contea di Sclafani» ή «Valledolmo-Contea di Sclafani»
            
            Ο δεσμός με την οριοθετημένη γεωγραφική περιοχή αποδεικνύεται από την αλληλεπίδραση μεταξύ των ιδιαίτερων περιβαλλοντικών χαρακτηριστικών (λοφώδης περιοχή, δομή του εδάφους, ζεστό ήπιο κλίμα, εύρος θερμοκρασίας), την ιστορική παράδοση (οι πρώτες αναφορές σε καλλιέργεια αμπέλου ανάγονται στο 1300· πολλά εκτάρια αμπελώνων φυτεύτηκαν περίπου το 1570 στο φέουδο Valle dell’Olmo), ανθρώπινους παράγοντες (ποικιλίες σταφυλιού, μέθοδοι διαμόρφωσης της αμπέλου και παραδοσιακά συστήματα καλλιέργειας), και από τις μεθόδους οινοποίησης, που είναι καλά εδραιωμένες στην περιοχή και καθιστούν δυνατή την εξασφάλιση των ιδιαίτερων χαρακτηριστικών που παρουσιάζουν οι τύποι οίνου που προβλέπονται στις προδιαγραφές προϊόντος.
            Ειδικότερα, το μέσο υψόμετρο της περιοχής, το οποίο είναι περίπου 600 μέτρα από την επιφάνεια της θάλασσας, και η γενική κατανομή κυρίως αργιλώδους εδάφους με αμμώδη χαρακτηριστικά ή κυρίως αμμώδους εδάφους με αργιλώδη χαρακτηριστικά, συνεπάγονται ότι το έδαφος στην περιοχή παραγωγής δεν είναι υπερβολικά υγρό ή όξινο ή αλκαλικό, παράγοντες που επηρεάζουν την ποσότητα και, ιδίως, την ποιότητα του αμπελοοινικού προϊόντος.
            Οι παράγοντες αυτοί συνδυάζονται ιδανικά τόσο με τις γηγενείς ποικιλίες ερυθρού σταφυλιού Perricone και Nero d’Avola, για την παραγωγή μη αφρώδους ερυθρού οίνου με πολύ διακριτά χαρακτηριστικά, ως αποτέλεσμα των έντονων ανθικών και πικάντικων αρωμάτων του, της κομψότητας και της μεγάλης διάρκειας ζωής του χάρη στην τανική συνιστώσα που καθιστά δυνατή την παλαίωση του οίνου για ακόμη μεγαλύτερα διαστήματα (οι οίνοι αυτοί προσδιορίζονται με την ένδειξη Riserva), όσο και με τη γηγενή ποικιλία λευκού σταφυλιού Catarratto που συνδέεται στενά με την αμπελουργική παράδοση της Σικελίας και ιδίως εκείνη της κοιλάδας Valle d’Olmo-Contea di Sclafani, όπου ο λευκός οίνος παράγεται μόνο από σταφύλια Catarratto και διαθέτει μοναδικά και εύκολα αναγνωρίσιμα χαρακτηριστικά. Λόγω της υψηλής περιεκτικότητάς του σε πολυφαινόλες και των βέλτιστων επιπέδων οξύτητας, ο λευκός αυτός οίνος είναι κατάλληλος για παλαίωση και επομένως για χρήση της ένδειξης Riserva.
            Η συγκομιδή των σταφυλιών πραγματοποιείται από τα μέσα Σεπτεμβρίου και καθ’ όλη τη διάρκεια του Οκτωβρίου. Καθώς ωριμάζουν περίπου είκοσι ημέρες αργότερα από ό,τι σε άλλες αμπελουργικές περιοχές της Σικελίας, τα σταφύλια στην περιοχή αυτή επιτυγχάνουν τέλεια ισορροπία οξύτητας και περιεκτικότητας σε σάκχαρα. Αυτή η καθυστέρηση στην ωρίμαση, εκτός από τον χαρακτηρισμό του τελικού προϊόντος, καθιστά δυνατή τη συγκομιδή σταφυλιών που έχουν ωριμάσει με ισορροπημένο τρόπο, μακριά από τη ζέστη του καλοκαιριού, και έχουν ισορροπημένες αναλυτικές τιμές, δηλαδή με καλή οξύτητα και χωρίς επιπλέον σάκχαρα.
            Ο οίνος που παράγεται από τις ποικιλίες σταφυλιού Nero d’Avola και Perricone συνδυάζεται καλά όχι μόνο με τη μαγειρική παράδοση της Σικελίας, αλλά, χάρη στα ιδιαίτερα χαρακτηριστικά του, και με πιο διεθνή πιάτα και συνήθειες κατανάλωσης οινοπνεύματος, γεγονός που συμβάλλει στην αναγνώριση της ποιότητάς του. Από την άλλη, ο οίνος που παράγεται από την ποικιλία σταφυλιού Catarratto ταιριάζει με όλα τα πιάτα με ψάρι τόσο της καθαρά μεσογειακής όσο και της ασιατικής κουζίνας.
            Επιπλέον, τις ιδιαίτερα καλές χρονιές, τόσο οι ερυθρές όσο και οι λευκές ποικιλίες σταφυλιού παραμένουν παραδοσιακά στο φυτό για μεγάλο χρονικό διάστημα, σχεδόν έως το τέλος Οκτωβρίου, με σκοπό τη συγκομιδή πολύ ώριμων σταφυλιών που μπορούν να χρησιμοποιηθούν για την παραγωγή οίνου με την ένδειξη Vendemmia Tardiva.
            9.   Άλλες ουσιώδεις προϋποθέσεις
            
            
               
                  Συσκευασία
               
            
            
               Νομικό πλαίσιο:
            
            Εθνική νομοθεσία και νομοθεσία της ΕΕ
            
               Τύπος επιπλέον προϋπόθεσης:
            
            Μόνο γυάλινες φιάλες μπορούν να χρησιμοποιούνται για όλες τις ποσότητες που επιτρέπονται από τις εθνικές νομοθεσίες και τη νομοθεσία της ΕΕ. Χρησιμοποιούνται μόνο κυλινδρικά πώματα από φελλό καθώς ο αφρώδης οίνος δεν περιλαμβάνεται πλέον στις προδιαγραφές προϊόντος· η χρήση κεφαλοφόρων πωμάτων επιτρέπεται μόνο για τους τύπους με την ένδειξη «Vendemmia Tardiva».
            
               Περιγραφή της προϋπόθεσης:
            
            Η ονομασία προσδιορίζει στην αγορά μόνο οίνους συσκευασμένους σε γυάλινες φιάλες οι οποίοι έχουν επιλεγεί με βάση τα υψηλής ποιότητας χαρακτηριστικά και τις τεχνικές παραμέτρους που περιέχονται στις προδιαγραφές προϊόντος.
            
               Σύνδεσμος προς τις προδιαγραφές προϊόντος
            
            https://www.politicheagricole.it/flex/cm/pages/ServeBLOB.php/L/IT/IDPagina/12905